Държавен вестник, бр. 106, 2023 г., стр. 39

БРОЙ  106	
Д Ъ Р Ж А В Е Н  В Е С Т Н И К 	
СТР.  39  
участие се притежава, пряко или косвено, от 
образувание майка с малцинствен контрол.
(2) При определяне на ефективната да­
нъчна ставка и на допълнителния данък за 
дадена юрисдикция по реда на чл. 260м – 260р 
и чл. 260я10 – 260я15 по отношение на члено­
ве на подгрупа с малцинствен контрол се 
счита, че подгрупата с малцинствен контрол 
е отделна многонационална или голяма на­
ционална група предприятия. Коригираните 
включени данъци и допустимата печалба или 
загуба на членове на подгрупа с малцинствен 
контрол не се взема предвид при определя­
нето на ефективната данъчна ставка по реда 
на чл. 260ч, ал. 1 и на нетната допустима 
печалба по реда на чл. 260ч, ал. 2 на мно­
гонационалната или голямата национална 
група предприятия.
(3) Ефективната данъчна ставка и допъл­
нителният данък на съставно образувание 
с малцинствен контрол, което не е член на 
подгрупа с малцинствен контрол, се определя 
за отделно съставно образувание по реда на 
чл. 260м – 260р и чл. 260я10 – 260я15. Кориги­
раните включени данъци и допустимата пе­
чалба или загуба на съставното образувание 
с малцинствен контрол не се взема предвид 
при определянето на ефективната данъчна 
ставка по реда на чл. 260ч, ал. 1 и на нетната 
допустима печалба по реда на чл. 260ч, ал. 2 на 
многонационалната или голямата национална 
група предприятия. Тази алинея не се при­
лага за съставно образувание с малцинствен 
контрол, което е инвестиционно образувание.
Глава тридесет и четвърта „е“
ОБЛЕКЧЕНИ РЕЖИМИ И ИЗКЛЮЧЕНИЯ
Изключение „de minimis“
Чл. 260я1. (1) Разпоредбите на чл. 260ч –
чл. 260я не се прилагат, когато подаващото 
информация съставно образувание е упраж­
нило ежегодно избор съгласно чл. 260я24, ал. 2 
дължимият допълнителен данък по отношение 
на съставните образувания, разположени в 
дадена юрисдикция, да бъде равен на нула 
за данъчен период, когато в същия данъчен 
период са изпълнени едновременно следните 
условия:
1. средните допустими приходи на всички 
съставни образувания, разположени в тази 
юрисдикция, са по-ниски от 10 000 000 евро 
или левовата им равностойност, определена по 
официалния валутен курс на лева към еврото;
2. средната допустима печалба или загуба 
на всички съставни образувания, разположени 
в тази юрисдикция, е по-ниска от 1 000 000 
евро или левовата им равностойност, опре­
делена по официалния валутен курс на лева 
към еврото.
(2) Средните допустими приходи и средна­
та допустима печалба или загуба по ал. 1 са 
средноаритметичните допустими приходи и 
средноаритметичната допустима печалба или 
загуба на съставните образувания за данъчния 
период и двата предходни данъчни периода. 
Когато за единия или и за двата предходни 
данъчни периода няма съставни образувания 
с допустими приходи или допустима загуба, 
тези данъчни периоди не се вземат предвид 
при изчисляването на средните допустими 
приходи и средната допустима печалба или 
загуба на тази юрисдикция.
(3) Допустимите приходи на съставните об­
разувания, разположени в дадена юрисдикция, 
за данъчен период, е сборът на всички приходи 
на съставните образувания, разположени в 
тази юрисдикция, намалени или увеличени 
с корекциите по реда на глава тридесет и 
четвърта „в“.
(4) Допустимата печалба или загуба на със­
тавните предприятия, разположени в дадена 
юрисдикция, за данъчен период, е нетната 
допустима печалба или загуба за тази юрис­
дикция, определена по реда на чл. 260ч, ал. 2.
(5) Изключението „de minimis“ съгласно 
ал. 1 – 4 не се прилага по отношение на 
съставни образувания без юрисдикция или 
на инвестиционни образувания. Приходите 
и допустимата печалба или загуба на такива 
образувания не се вземат предвид при опре­
делянето на изключението „de minimis“.
Облекчен режим при допустим национален 
допълнителен данък
Чл. 260я2. Подаващото информация със­
тавно образувание може да упражни избор 
допълнителният данък на многонационална 
група предприятия по чл. 260а, ал. 2 в дадена 
юрисдикция да се счита за равен на нула за 
данъчен период, когато в законодателството 
на тази юрисдикция са налице условията за 
облекчен режим при допустим национален 
допълнителен данък съгласно Правилата на 
Организацията за икономическо сътрудничест­
во и развитие (Данъчни предизвикателства, 
произтичащи от цифровизацията на иконо­
миката – Типови глобални правила срещу 
свиване на данъчната основа (втори стълб).
Облекчен режим за съставни образувания 
с незначителен размер
Чл. 260я3. (1) Подаващото информация 
съставно образувание може да упражни избор 
за данъчен период, при който размерът на 
приходите, коригираните включени данъци 
и допустимата печалба на съставните обра­
зувания с незначителен размер в юрисдикция 
за целите на определянето на ефективната 
данъчна ставка за тази юрисдикция се изчис­
ляват опростено по реда на ал. 3. Изборът по 
изречение първо се прилага само за данъчния 
период, за който е упражнен.
(2) За целите на този член съставно об­
разувание с незначителен размер е състав­
но образувание от многонационална група 
предприятия, включително негово място на 
стопанска дейност, което не е включено в 
консолидирания финансов отчет на групата, 
подлежащ на задължителен финансов одит,